Video Cel puţin 10 morţi în Egipt după ce un microbuz a căzut de pe feribot în Nil. Șoferul a uitat să tragă frâna de mână
Data publicării:
Cel puţin zece persoane au murit marţi, după ce un microbuz a căzut de pe un feribot în Nil, la nord de Cairo. Vinovat de tragedie este șoferul autoturismului, care a uitat să tragă frâna de mână.
”Bilanţul este de zece morţi şi ar putea creşte”, a declarat un purtător de cuvânt al Ministerului egiptean al Sănătăţii, Hossam Abdelghaffar, potrivit AFP, preluată de News.ro.
Potrivit ziarului Al-Ahram, care a scris primul despre accident, autobuzul a căzut în Nil de pe un feribot care traversa fluviul pentru că şoferul nu a tras frâna de mână.
Şoferul a fost arestat după ce a încercat să fugă, potrivit ziarului.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Acesta a avut o altercaţie cu unul dintre pasageri înainte să părăsească microbuzul, potrivit aceleiaşi surse.
Alţi nouă pasageri au fost transportaţi la spitale situate în apropiere pentru a primi îngrijiri, a anunţat într-un comunicat Ministerul egiptean al Sănătăţii.
Ministrul egiptean al Muncii, Hassan Shehata, a anunţat că microbuzul transporta femei care munceau la o fermă, fără să facă alte precizări.
Parchetul a deschis o anchetă şi a ordonat o inspecţie tehnică a minibuzului, potrivit Al-Ahram.
Accidentele de transport sunt foarte frecvente în Egipt, mai ales în zone agricole situate de-a lungul numeroaselor canale din ţară, unde mici ambarcaţiuni supraîncărcate transportă muncitori şi agricultori.